П Р О Т О К О Л  № 5
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 11.03.2026 г. 

Днес, 11.03.2026 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Драгомир Кояджиков - отсъства
 		  Севдалин Мавров 
  Стефан Гроздев 
	    
На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Надежда Стоянчева - главен експерт-съдебна администрация, Маргарита Лакова – главен експерт-съдебна администрация и Мариана Георгиева - технически сътрудник, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  20.02.2026 г. – 06.03.2026 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Административен съд – София-град за прекратено трудовото правоотношение със съдебен служител на длъжност „съдебен деловодител“, считано от 25.02.2026 г.

1.2. ПРИЕМА ЗА СВЕДЕНИЕ уведомлението от председателя на Районен съд – Етрополе за предстоящо прекратяване на трудовото правоотношение със съдебен служител на длъжност „главен счетоводител“, считано от 25.03.2026 г. /съдебният служител заема и 0,5 щ. бр. за длъжност „системен администратор“ по реда на чл. 110 от КТ/.
и
1.2.1. НЕ ВЪЗРАЗЯВА назначаване, по реда на чл. 343, ал. 2 от ЗСВ, на съдебен служител от РП-Ботевград на щатната бройка за длъжност „главен счетоводител“, която предстои да се освободи, считано от 25.03.2026 г. в Районен съд – Етрополе.
1.2.2. ДАВА СЪГЛАСИЕ за обявяване и провеждане на конкурс за заемане на 0,5 /половин/ щ. бр. за длъжност „системен администратор“, както и за назначаване на съдебен служител, по реда на чл. 68, ал. 1, т. 4 от КТ, до заемане на щата от титуляр в Районен съд – Етрополе.

1.3. ПРИЕМА ЗА СВЕДЕНИЕ уведомлението от председателя на Районен съд – Гоце Делчев за предстоящо прекратяване на трудовото правоотношение със съдебен служител на длъжност „съдебен деловодител“, считано от 24.04.2026 г.
и
1.3.1. НЕ ВЪЗРАЗЯВА назначаване по реда на чл. 343, ал. 2 от ЗСВ на съдебен служител, заемащ длъжност „съдебен секретар“ на щатната бройка за длъжност „съдебен деловодител“, която предстои да се освободи, считано от 24.04.2026 г., в Районен съд – Гоце Делчев.
1.3.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Гоце Делчев.

1.4. ПРИЕМА ЗА СВЕДЕНИЕ уведомлението от председателя на Районен съд – Белоградчик за назначен съдебен служител, по реда на чл. 68, ал. 1, т. 4 от КТ, на длъжност „съдебен архивар“, считано от 02.03.2026 г., съгласно решение на комисията по протокол № 2/04.02.2026 г. 

1.5. ПРИЕМА ЗА СВЕДЕНИЕ уведомлението от и. ф. председател на Районен съд – Оряхово за предстоящо прекратяване на трудовото правоотношение със съдебен служител на длъжност „системен администратор“, считано от 14.04.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „системен администратор“, както и за назначаване на съдебен служител по  реда на чл. 68, ал. 1, т. 4 от КТ до заемане на щата от титуляр в Районен съд – Оряхово.

1.6. ПРИЕМА ЗА СВЕДЕНИЕ уведомлението от председателя на Районен съд – Брезник за предстоящо прекратяване на трудовото правоотношение със съдебен служител на длъжност „главен счетоводител“, считано от 23.03.2026 г.
и
1.6.1. НЕ ВЪЗРАЗЯВА назначаване по реда на чл. 343, ал. 2 от ЗСВ на съдебен служител, заемащ длъжност „съдебен деловодител“ в Съдебно-изпълнителната служба на щатната бройка за длъжност „главен счетоводител“, която предстои да се освободи, считано от 23.03.2026 г., в случай че съдебният служител отговаря на изискванията за заемане на длъжността, съгласно Класификатора на длъжностите в администрацията на съдилищата и Правилата за прилагането му, в Районен съд – Брезник.
1.6.2. НЕ ВЪЗРАЗЯВА назначаване по реда на чл. 343, ал. 2 от ЗСВ на съдебен служител, заемащ длъжност „съдебен секретар“ на щатната бройка за длъжност „съдебен деловодител“ в Съдебно-изпълнителна служба, която предстои да се освободи, считано от 23.03.2026 г., съгласно т. 1.6.1 от настоящия протокол, в Районен съд – Брезник.
1.6.3. ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен секретар“, при спазване разпоредбите на чл. 343 от ЗСВ и чл. 138 от ПАС, в Районен съд – Брезник.

1.7. ПРИЕМА ЗА СВЕДЕНИЕ уведомлението от председателя на Окръжен съд – Пазарджик за прекратени трудови правоотношения с двама съдебни служители, заемащи длъжностите: „системен администратор“, считано от 10.02.2026 г. и „съдебен секретар“, считано от 27.02.2026 г.
и
ДАВА СЪГЛАСИЕ за обявяване и провеждане на конкурси за заемане на  1 /една/ щ. бр. за длъжност „системен администратор“ и 1 /една/ щ. бр. за длъжност „съдебен секретар“, както и за назначаване на съдебни служители по  реда на чл. 68, ал. 1, т. 4 от КТ до заемане на щатовете от титуляри в Окръжен съд – Пазарджик.
 
1.8. ПРИЕМА ЗА СВЕДЕНИЕ уведомлението от председателя на Районен съд – Пещера за назначен съдебен служител на длъжност „призовкар“, считано от 05.03.2026 г., съгласно решение на комисията по протокол № 16/02.07.2025 г. 

1.9. ПРИЕМА ЗА СВЕДЕНИЕ уведомлението от председателя на Районен съд – Гълъбово за назначен съдебен служител на длъжност „главен счетоводител“, по реда на чл. 68, ал. 1, т. 4 от КТ, считано от 19.02.2026 г., съгласно решение на комисията по протокол № 2/04.02.2026 г. 

1.10. ПРИЕМА ЗА СВЕДЕНИЕ уведомлението от председателя на Окръжен съд – Велико Търново за придобиване право на пенсия за осигурителен стаж и възраст на съдебен служител, заемащ длъжност „завеждащ служба“ Съдебно деловодство, считано от 10.03.2026 г.
и
1.10.1. НЕ ВЪЗРАЗЯВА оставането на работа до 26.06.2026 г. на съдебния служител, заемащ длъжност „завеждащ служба“ Съдебно деловодство, в Окръжен съд – Велико Търново.
1.10.2. НЕ ВЪЗРАЗЯВА назначаване по реда на чл. 343, ал. 2 от ЗСВ на съдебен служител, заемащ длъжност „съдебен деловодител“ на щатната бройка за длъжност „завеждащ служба“ Съдебно деловодство, считано от 26.06.2026 г., в Окръжен съд – Велико Търново.
1.10.3. ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС, в Окръжен съд – Велико Търново.

1.11. ПРИЕМА ЗА СВЕДЕНИЕ уведомлението от председателя на Окръжен съд – Велико Търново за назначаване на съдебен служител на длъжност „чистач“, считано от 16.02.2026 г., съгласно решение на комисията по протокол № 27/12.11.2025 г., както и за назначаване по реда на чл. 343, ал. 2 от ЗСВ на съдебен служител, заемащ длъжност „съдебен секретар“ на длъжност „завеждащ служба“ Съдебни секретари, считано от 02.03.2026 г., съгласно решение на комисията по протокол № 3/11.02.2026 г.

1.12. ПРИЕМА ЗА СВЕДЕНИЕ уведомлението от председателя на Районен съд – Габрово за предстоящо прекратяване на трудовото правоотношение със съдебен служител на длъжност „призовкар“ в края на м. март 2026 г.
и
ДАВА СЪГЛАСИЕ за обявяване и провеждане на конкурс за заемане на  1 /една/ щ. бр. за длъжност „призовкар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Габрово.

1.13. ПРИЕМА ЗА СВЕДЕНИЕ уведомлението от председателя на Районен съд – Тетевен за назначаване на съдебен служител на длъжност „системен администратор“, съгласно решение на комисията по протокол № 29/ 03.12.2025 г., както и за назначаване на съдебен служител, по реда на чл. 68, ал. 1, т. 3 от КТ, на длъжност „съдебен деловодител/архивар“, считано от 17.02.2026 г., съгласно протокол № 2/04.02.2026 г. на комисията.

1.14. ПРИЕМА ЗА СВЕДЕНИЕ уведомленията от председателя на Районен съд – Русе за:
- назначаване на съдебни служители, считано от 23.01.2026 г., на 3 /три/ щ. бр. за длъжност „съдебен деловодител“, съгласно решение на комисията по протокол № 26/5.11.2025 г.,
- прекратено трудово правоотношение с двама съдебни служители на длъжности: „съдебен секретар“, считано от 30.01.2026 г. и „съдебен деловодител“, считано от 02.03.2026 г.,
- назначен съдебен служител, по реда на чл. 68, ал. 1, т. 4 от КТ, считано от 02.02.2026 г. на свободната щ. бр. за длъжност „съдебен секретар“,
- назначен съдебен служител, заемащ длъжност „съдебен секретар“ по реда на чл. 343, ал. 2 от ЗСВ на освободената, считано от 02.03.2026 г. длъжност за „съдебен деловодител“,
- предстоящо прекратяване на трудовото правоотношение с двама съдебни служители на длъжност „съдебен деловодител“ в Съдебно-изпълнителна служба, считано от 30.04.2026 г.
и
ДАВА СЪГЛАСИЕ за предприемане на действия по назначаване на съдебни служители на 2 /две/ щ. бр. за длъжност „съдебен секретар“ и 2 /две/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС, в Районен съд – Русе.

1.15. ПРИЕМА ЗА СВЕДЕНИЕ уведомлението от председателя на Окръжен съд – Варна за назначаване на съдебни служители на 3 /три/ щ. бр. за длъжност „съдебен секретар“ и на 3 /три/ щ. бр. за длъжност „призовкар-чистач“, съгласно решения на комисията по протоколи: № 23/27.11.2024 г., №14/11.06.2025 г., № 22/24.09.2025 г. и № 24/22.10.2025 г.

1.16. ПРИЕМА ЗА СВЕДЕНИЕ уведомлението от и. ф. председател на Районен съд – Девня за назначен съдебен служител, по реда на чл. 68, ал. 1, т.4 от КТ, на длъжност „съдебен деловодител“, считано от 05.01.2026 г., както и за прекратено трудово правоотношение с двама съдебни служители за длъжности: „съдебен статистик“, считано от 09.02.2026 г. и „съдебен секретар“, считано от 23.02.2026 г.
и
ДАВА СЪГЛАСИЕ за обявяване и провеждане на конкурс за заемане на  1 /една/ щ. бр. за длъжност „статистик“ и 1 /една/ щ. бр. за длъжност „съдебен секретар“, както и за назначаване на съдебни служители по  реда на чл. 68, ал.1, т. 4 от КТ до заемане на щатовете от титуляри в Районен съд – Девня.

1.17. ПРИЕМА ЗА СВЕДЕНИЕ уведомлението от председателя на Районен съд – Търговище за предстоящо прекратяване на трудовото правоотношение със съдебен служител на длъжност „призовкар-чистач“, считано от 01.04.2026 г.
и
ДАВА СЪГЛАСИЕ за обявяване и провеждане на конкурс за заемане на  1 /една/ щ. бр. за длъжност „призовкар-чистач“ в Районен съд – Търговище.

1.18. ПРИЕМА ЗА СВЕДЕНИЕ уведомлението от председателя на Районен съд – Попово за:
- назначен съдебен служител на длъжност „призовкар-чистач“, считано от 26.01.2026 г., съгласно решение на комисията по протокол № 24/ 22.10.2025г.
- назначен съдебен служител, по реда на чл. 343, ал. 2 от ЗСВ, считано от 06.02.2026 г., на длъжност „съдебен секретар“, съгласно решение на комисията по протокол № 27/12.11.2025 г.
- назначен съдебен служител, по реда на чл. 68, ал. 1, т. 4 от КТ, считано от 10.02.2026 г., на длъжност „призовкар-чистач“.
и
НАПОМНЯ на председателя на РС-Попово, че съгласно решението на КСА-СК по протокол № 16/11.06.2020 г., при прекратяване на трудово правоотношение със съдебен служител, независимо от основанието, административните ръководители следва да предприемат действия по заемане на съответния щат след становище от комисията.

1.19. ПРИЕМА ЗА СВЕДЕНИЕ уведомлението от и.ф. председател на Районен съд – Силистра за прекратено трудово правоотношение със съдебен служител на длъжност „съдебен секретар“, считано от 27.02.2026 г.
и
1.19.1. НЕ ДАВА СЪГЛАСИЕ за заемане на 1 /една/ щ. бр. за длъжност „съдебен секретар“ в Районен съд – Силистра.
1.19.2. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ по щата на Районен съд – Силистра.
МОТИВИ: Изключително високо съотношение съдебни служители/съдии – 4,00 при 2,94 средно за РС в областните градове, което се отнася и за специализирана администрация – 2,80 при 2,45 средно. Към момента РС-Силистра е най-обезпечен със съдебна администрация от всички районни съдилища следван от РС-Смолян със съотношение 3,80, РС-Кърджали – 3,57. 
	Натовареността на съда е под средната за РС в областните градове. Броят на делата за разглеждане от един съдия месечно е 47,22 при 63,10  и нарежда съда на 20 място от общо 27. 
	По щат Съдебно-изпълнителната служба на РС-Силистра  разполага с 1 щ. бр. „съдебен секретар“, както и с 2 щ. бр. „съдебен деловодител“. Оптимална щатна численост в Съдебно-изпълнителната служба е 2 щ. бр. за „съдебен деловодител“. Предвид показателите за натовареност и обезпеченост на съда комисия „Съдебна администрация“ към СК намира искането на председателя за заемане на щ. бр. за длъжност „съдебен секретар“ за неоснователно и препоръчва оптимизиране щатната  численост на съдебната администрация.
	След съкращаването на щ. бр. за „съдебен секретар“ съотношението съдебни служители/съдии – 3,86 ще бъде отново над средното.
1.19.3. ИЗПРАЩА решението на председателя на Районен съд – Силистра за становище, което да изпрати в тридневен срок след получаване на решението.

1.20. ПРИЕМА ЗА СВЕДЕНИЕ уведомлението от председателя на Районен съд – Бургас за предстоящо придобиване право на пенсия за осигурителен стаж и възраст на съдебен служител, заемащ длъжност „чистач“ на 24.04.2026 г.
и
1.20.1. НЕ ВЪЗРАЗЯВА оставането на работа до 01.09.2026 г. на съдебен служител, заемащ длъжност „чистач“, който придобива право на пенсия за осигурителен стаж и възраст на 24.04.2026 г. в Районен съд – Бургас.
1.20.2. ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“, считано от 01.09.2026 г.

1.21. ПРИЕМА ЗА СВЕДЕНИЕ уведомлението от председателя на Районен съд – Средец за предстоящо прекратяване на трудовото правоотношение със съдебен служител на длъжност „съдебен деловодител“, считано от 06.04.2026 г., поради придобиване право на пенсия за осигурителен стаж и възраст.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС, считано от 06.04.2026 г., в Районен съд – Средец.

2. ОТНОСНО: Писмо рег. индекс ВСС-17454/11.02.2026 г. от председателя на Окръжен съд – Монтана относно съдебен служител, заемащ длъжността „управител сгради“, придобил право на пенсия за осигурителен стаж и възраст. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от председателя на Окръжен съд – Монтана относно съдебен служител, заемащ длъжността „управител сгради“, придобил право на пенсия за осигурителен стаж и възраст. 
2.2. УКАЗВА на председателя на Окръжен съд – Монтана да спазва решенията на комисията.

3. ОТНОСНО: Искане рег. индекс ВСС-4060/23.02.2026 г. и допълнение от 06.03.2026 г. от председателя на Окръжен съд – Ямбол за трансформиране на 1 /една/ щ. бр. за длъжност „връзки с обществеността“ в 1 /една/ щ. бр. за длъжност „служител по сигурността на информацията, той и връзки с обществеността“ и назначаване на съдебен служител при условията на чл. 343, ал. 2 от ЗСВ, считано от 30.04.2026 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ДАВА СЪГЛАСИЕ за трансформиране на 1 /една/ щ. бр. за длъжност „връзки с обществеността“ в 1 /една/ щ. бр. за длъжност „служител по сигурността на информацията, той и връзки с обществеността“ в Окръжен съд – Ямбол.
Исканата трансформация е финансово обезпечена по бюджета на ОС-Ямбол.
 3.2. НЕ ВЪЗРАЗЯВА назначаване на съдебен служител при условията на чл. 343, ал. 2 от ЗСВ, считано от 30.04.2026 г., на трансформираната щ. бр. за длъжност „служител по сигурността на информацията, той и връзки с обществеността“ в Окръжен съд – Ямбол.
3.3. ИЗПРАЩА решението на комисия „Бюджет и финанси“ към Пленума на ВСС, за сведение.

ПРЕДСЕДАТЕЛ	
	НА КОМИСИЯТА:        /п/
БОЯН НОВАНСКИ